
                                                             AVIZ

asupra propunerii legislative pentru modificarea 
Legii nr.571/2003 privind Codul fiscal
În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru politică economică, reformă şi privatizare a fost sesizată, spre dezbatere şi avizare, cu propunerea legislativă pentru modificarea Legii nr.571/2003 privind Codul fiscal, trimisă cu adresa nr. Pl-x 637 din 16 noiembrie 2011, înregistrată sub nr. 21/284 din                  17 noiembrie 2011. 
Senatul, în calitate de primă Cameră sesizată, a respins iniţiativa legislativă în şedinţa din 9 noiembrie 2011.
Conform prevederilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este                         Cameră decizională.

Potrivit dispoziţiilor art. 61 din Regulamentul Camerei Deputaţilor, republicat, cu modificările şi completările ulterioare, Comisia a dezbătut iniţiativa legislativă menţionată mai sus, în şedinţa din  6 decembrie 2011.
  Membrii Comisiei au examinat propunerea legislativă supusă avizării, expunerea de motive, avizul favorabil al Consiliului Legislativ, trimis cu adresa            nr. 591 din 25 mai 2011 şi  punctul de vedere al Guvernului prin care nu susţine adoptarea acestei iniţiative legislative.
Cu prilejul dezbaterilor, membrii Comisiei pentru politică economică, reformă şi privatizare au constatat că iniţiativa legislativă nu se justifică întrucât prin soluţiile legislative propuse se aduce atingere transpunerii şi implementării corecte a       Directivei 2008/118/CE şi a Directivei 92/83/CEE, la nivel naţional, dar şi prevederilor Tratatului de aderare a României la Uniunea Europeană, existând riscul declanşării împotriva României, de către Comisia Europeană, a unei proceduri de infringement.
Faţă de cele prezentate mai sus, membrii Comisiei pentru politică economică, reformă şi privatizare au hotărât, cu unanimitate de voturi, avizarea negativă a iniţiativei legislative.
  În raport cu obiectul şi conţinutul său, propunerea legislativă face parte din categoria legilor ordinare.
          PREŞEDINTE

